ร้านเปิดใหม่ใน อ ห้วยยอด พิกัด แยกทางไปเขาปูน ติดสถานีรถไฟ ตกแต่งร้านน่านั่งสวยงาม วันที่ไปยังไม่มีกับข้าว มีแต่ข้าวจานเดียว ยำ ของทานเล่น แต่กำลังจะมีเร็วๆนี้ นอกจากนี้ยังมีน้ำ ของหวาน ไอศกรีมด้วยค่ะ
-ข้าวคลุกกะปิ เมนูยอดนิยมเลย อร่อย เครื่องเยอะ มะม่วง หมูหวาน อิ่มเลย
-ยำ แม่ครัวบอกยำปลาดุกฟูอร่อย แต่หมีไม่สั่ง ชอบยำอย่างอื่นมากกว่า สั่งยำผักกูด ใส่เผือกกับฟักทองด้วย แปลกดี รสชาติกำลังดีเลย
-เมี่ยงปลากระพง ตอนแรกเข้าใจว่าเป็นเนื้อปลากระพงนิ่มๆ กินกับใบพลู แต่ผิดคาด เป็นปลากระพงทอดกรอบ มากับเส้นหมี่ ราดน้ำ อร่อยอีกแบบ
-เมนูน้ำ น้ำพุทราจีนอร่อย เปรี้ยวๆหวาน แครอทเข้มข้น เหมาะกับคนรักสุขภาพค่ะ
ในร้านมีขนม เช่น ขาไก่ ปังกรอบขายด้วย อาหารราคาไม่แพงค่ะ